Anhui

Anhui es una província chinesa (en chinés, 安徽省, en pinyin, Ānhuī Shěng) situada dins la partida orientala de China. Sa superficia es de 139 700 km² e sa populacion es de 59 500 510 abitants. Demografia La província d'Anhui comptava 59 500 510 abitants al recensament de 2010. Lo taus de natalitat en 2010 èra de 12,7 mentre que lo taus de mortalitat èra de 5,95 siá un creis natural superior a la mejana chinesa. Tot ben que la demografia d'Anhui siá mai dinamica que la mejana, la populacion creis mens lentament pr'amor que la region, relativament paura, es un fogal d'emigracion cap als centres economics majors (Shanghai, Beijing, Canton...). Per exemple, entre 2000 e 2010, la populacion aguèt un creis natural de gaireben 4 000 000 de personas mas s'amermèt de 360 000 a causa d'una emigracion de mai de 4 000 000 de persones (7% de la populacion). Etnias Etnicament Anhui es una província etnicament omogenèa amb 99% de han. Las minoritats representan 1% de la populacion (subretot de hui 0.6%). Religions En 2007, 94,22% de la populacion seguissiá una religion tradicionala (Taoïsme, Bodisme...) o l'ateïsme oficial de la Republica Populara de China. 5,20% de la populacion èra cristiana (catolics e protestants) e 0,58% dels abitants èran musulmans (mai que mai de Huis). Lengas La lenga oficiala d'Anhui es lo mandarin estandard. Las lengas mairalas son lo mandarin Jianghua, lo wu, lo gan e lo huizhou. Lo mandarin es parlat dins lo nòrd d'Anhui mentre que lo sud es dominat per d'autras lengas chinesas (wu, gan, huizhou). Lo mandarin oficial es largament conegut, especialament demest los joves, mas es la lenga mairala d'una minoritat reducha. Demografia istorica Divisions administrativas Referéncias